b'\n_START_ARTICLE_\nDefensa \xc3\xadndia de rei\n_START_SECTION_\nIntroducci\xc3\xb3\n_START_PARAGRAPH_\nLa defensa \xc3\xadndia de rei \xc3\xa9s una obertura hipermoderna, en qu\xc3\xa8 les negres permeten deliberadament que les blanques prenguin el control del centre amb els seus peons, amb la idea de disputar-lo posteriorment amb les jugades ...e5 o ...c5. Fins a mitjans dels 1930, era vista en general com a altament sospitosa, per\xc3\xb2 l\'an\xc3\xa0lisi i la seva utilitzaci\xc3\xb3 de banda de tres forts jugadors ucra\xc3\xafnesos en particular \xe2\x80\x94Alexander Konstantinopolsky, Issaak Boleslavski, i David Bronstein\xe2\x80\x94 van ajudar molt a fer la defensa molt m\xc3\xa9s respectada i popular. \xc3\x89s una obertura din\xc3\xa0mica, excepcionalment complexa, i favorita dels exCampions del m\xc3\xb3n Garri Kasp\xc3\xa0rov, Bobby Fischer, i Mikha\xc3\xafl Tal; tamb\xc3\xa9 destacad\xc3\xadssims jugadors d\'elit hi han contribu\xc3\xaft, com ara els Grans Mestres V\xc3\xadktor Kortxnoi, Miguel Najdorf, Iefim H\xc3\xa8l\xc2\xb7ler, John Nunn, Svetozar Gligori\xc4\x87, Wolfgang Uhlmann, Ili\xc3\xa0 Smirin, i Teimur Radj\xc3\xa0bov.\n_START_SECTION_\nVariants principals\n_START_PARAGRAPH_\nLes variants principals de l\'\xc3\xadndia de rei s\xc3\xb3n:\n_START_SECTION_\nVariant Averbakh\n_START_PARAGRAPH_\nLa variant Averbakh \xc3\xa9s 3.Cc3 Ag7 4.e4 d6 5.Ae2 0-0 6.Ag5 (anomenada aix\xc3\xad en honor a Iuri Averbakh), i prev\xc3\xa9 la immediata 6...e5. Les negres usualment fan fora l\'alfil amb ...h6 que els d\xc3\xb3na l\'opci\xc3\xb3 de g5, tot i que en la pr\xc3\xa0ctica \xc3\xa9s una jugada debilitadora. Les blanques tenen diverses maneres per desenvolupar-se, com ara Dd2, Cf3, f4 o fins i tot h4. De tota manera, les negres obtenen gon joc contra tots aquests esquemes de desenvolupament. L\'antiga l\xc3\xadnia principal comen\xc3\xa7a amb 6....c5, tot i que 6....Cbd7 i tamb\xc3\xa9 6....Ca6 (la jugada de Judit Polg\xc3\xa1r) tamb\xc3\xa9 s\'han vist.\n_START_SECTION_\nL\xc3\xadnies marginals\n_START_PARAGRAPH_\nFinalment, les blanquest tenen d\'altres possibilitats de situar les peces, com ara Cf3 i h3 seguit de Cge2 (amb Ad3 o sense), per\xc3\xb2 no s\xc3\xb3n massa populars actualment a nivell de GMs. 1.d4 Cf6 2.c4 g6 3.Cc3 Ag7 4.e4 d6 5.Cge2 seguit de 6.Cg3 \xc3\xa9s anomenat l\'atac hongar\xc3\xa8s.\n_START_SECTION_\nPartides famoses\n_START_PARAGRAPH_\nLa seg\xc3\xbcent \xc3\xa9s una de les m\xc3\xa9s conegudes partides mai jugades amb l\'\xc3\xadndia de rei, una brillant producci\xc3\xb3 del GM ucra\xc3\xafn\xc3\xa8s (posteriorment estatunidenc) Eduard Gufeld, que la va anomenar la seva "Mona Lisa."_NEWLINE_Vlad\xc3\xadmir Bagu\xc3\xadrov - Eduard Gufeld, Campionat de l\'URSS de 1973:_NEWLINE_1.d4 g6 2.c4 Ag7 3.Cc3 d6 4.e4 Cf6 5.f3 0-0 6.Ae3 Cc6 7.Cge2 Tb8 8.Dd2 a6 9.Ah6 b5 10.h4 e5 11.Axg7 Rxg7 12.h5 Rh8 13.Cd5 bxc4 14.hxg6 fxg6 15.Dh6 Ch5 16.g4 Txb2 17.gxh5 g5 18.Tg1 g4 19.0-0-0 Txa2 20.Cef4 exf4 21.Cxf4 Txf4 22.Dxf4 c3 23.Ac4 Ta3 24.fxg4 Cb4 25.Rb1 Ae6 26.Axe6 Cd3 27.Df7 Db8+ 28.Ab3 Txb3+ 29.Rc2 Cb4+ 30.Rxb3 Cd5+ 31.Rc2 Db2+ 32.Rd3 Db5+ 0-1'